title: Brikennerezh Sant-Ilan
text: Brikennerezh Sant-Ilan a oa bet savet e 1864 gant Olivier Lamitier du Clésieux ha Henri Louis Rouxel de Villeferon war lec’hienn Boutdeville e Langaeg.
  
  Ar Vrikennerezh a oa liammet ouzh Hentoù-houarn Aodoù-an-Hanternoz. Serret e oa bet da heul an Eil brezel-bed.
  
  Abaoe 2002, al lec’h zo ur mirdi.
  
  Mirdi ar vrikennerezh 
  Savadurioù ar vrikennerezh zo bet dilezet goude e-pad meur a zekvloaziad.
  
  E 1993 en em stailh ar gevredigezh Hentoù-houarn Aodoù-an-Hanternoz war al lec’h evit krouiñ savadurioù degemer evit e linenn douristañ da zont. An dud a volontez vat a dalvoudeka al lec’h hag e 2002, ur mirdi a zigor evit brudañ istor al lec’h.
  
  Rannet eo al lec’h e peder lodenn. An hini gentañ zo implijet evit an diskouezadegoù berrbad. An eil a gont istor ar vrikennerezh. An trede zo a-zivout obererezh Bae Sant-Brieg : al legumajerezh. An hini ziwezhañ a zispleg Istor Hentoù-houarn Aodoù-an-Hanternoz.
  
  Ar miridi gall nemetañ eo gouestlet evit un darn da Istor Hentoù-houarn Aodoù-an-Hanternoz]].
  
  Pilieroù pont-meur Souzain a oa bet miret da vare an diskar graet gant Pierre Gorreguès eus Kevredigezh Harel de la Noé.
  
  Langaeg
  Embregerezhioù Breizh